[Resep] Swartolyftapenade | Maroela Media
Swartolyftapenade. Foto: Bottel & Gebruik
Hierdie ryk smeer is heerlik op bruschetta of op ŉ toebroodjie saam met ander vulselbestanddele. Dit kan ook as ŉ doopsous gebruik word of by ŉ doopsous vir ekstra smaak ingeroer word. Vir ŉ growwer tekstuur kan die bestanddele met die hand gekap word.
Lewer ± 500 g
350 g swart olywe, gedreineer en ontpit
1-2 knoffelhuisies, geskil
50 ml kappertjiesaad, afgespoel
3 Ansjovisfilette, of na smaak
10 ml vars basiliekruid, gekap
10 ml Dijon-mosterd
Verwerk al die bestanddele, behalwe die olie, in ŉ voedselverwerker tot glad.
Voeg die olie in ŉ dun straaltjie by terwyl die verwerker aan is.
Skep die tapenade in gesteriliseerde flesse en verseël.
Volg die resep vir swartolyftapenade, maar gebruik: 500 g ontpitte groen olywe; 20 ml kappertjiesaad, afgespoel; 2 geskilde knoffelhuisies; 2 ml gemaalde komynsaad; 2 ml gemaalde koljander; 20 ml suurlemoensap en 150 ml olyfolie. Hierdie is ŉ tipies Italiaanse smeer. Eet dit op Italiaanse of Franse brood.
[Resep] Ouma Sarie se sampioen-ontbytbakkie
[Resep] Heerlike biltongsouttert